Medzinárodné letisko Káhira

Medzinárodné letisko Káhira (arab. مطار القاهرة الدولي‎), (IATA: CAI, ICAO: HECA) je najväčšie letisko v Egypte. Slúži ako hlavná základňa pre spoločnosť EgyptAir, ktorá je členom aliancie Star Alliance. Letisko sa nachádza 15 km severovýchodne od obchodnej časti Káhiry a má rozlohu približne 37 kilometrov štvorcových. V roku 2010 letisko odbavilo 16,1 milióna cestujúcich (o 12,2% viac ako v roku 2009) a uskutočnilo sa tu 154 832 pohybov lietadiel (o 8,8% viac ako v roku 2009). Letisko má štyri terminály. Tretí (najväčší) terminál bol otvorený 27. apríla 2009 a terminál pre sezónne lety bol otvorený 20. septembra 2011. Terminál 2 bol uzavretý v apríli 2010 kvôli veľkým renovačným prácam na konštrukcii a zariadení budovy. Vo výstavbe je tiež aj nový cargo terminál. Letisko má tri vzletové a pristávacie dráhy s asfaltovým povrchom. Dráha 05L/23R je dlhá 3 301 metrov, 05C/23C je dlhá 3 999 metrov a nová dráha nesie označenie 05R/23L a má dĺžku 4 000 metrov. Aerolínie a destinácie Pravidelné linky Charterové lety Nákladná doprava Iné projekty Commons ponúka multimediálne súbory na tému Medzinárodné letisko Káhira Zdroje Tento článok je čiastočný alebo úplný preklad článku Cairo International Airport na anglickej Wikipédii. Tento článok je čiastočný alebo úplný preklad článku Port lotniczy Kair na poľskej Wikipédii.